A (kana)

Ang a (あ sa hiragana o ア sa katakana) ay kanang Hapones na kumakatawan sa isang patinig na mora, . Nakabase ang あ sa istilong sōsho ng kanjing 安, at nagmula ang ア sa radikal ng kanjing 阿. Sa modernong pagkakaayos ng alpabetong Hapones, kadalasang makikita ito sa unang puwesto, bago ang い. Bukod dito, ito ang ika-36 na titik sa Iroha, pagkatapos ng て at bago ang さ. Ang hiragana nito ay bumubuo sa kanang no na kadalasang isinasama sa krus. Ang Unicode para sa あ ay U+3042, at ang Unicode para sa ア ay U+30A2. 

AnyoRōmajiHiraganaKatakanaKaraniwang a/i/u/e/o(あ行 a-gyō)aあアaa, ahāああ, あぁあーアア, アァアー

Pinagmulan
Hinango ang katakana na ア mula sa man'yōgana, mula sa kaliwang elemento ng kanjing 阿. Nagmula naman ang hiraganang あ mula sa kursibang pagpayak ng kanjing 安.

 Mga baryante 
Ginagamit ang mga pinaliit na bersiyon ng mga kana (ぁ, ァ) upang ipahayag ang mga tunog na banyaga sa wikang Hapones, tulad ng ファ (fa). Sa ilang mga sistema ng pagsulat sa Okinawa, pinagsasama rin ang maliit na ぁ sa kanang く (ku) at ふ (fu or hu) upang bumuo ng mga digrapong くぁ kwa at ふぁhwa, ngunit maliit na ゎ ang ginagamit ng iba. Sa hentaigana, may isang baryante ng あ na may hagod na kapareho ng wakanmuri (冖). Ginagamit ang bersiyon ng kana na may dakuten (あ゙, ア゙) upang ipahiwatig ang laguklok, ang tunog ng ʕ, o iba pang katunog.  

 Paano sulatin 
Isinusulat ang hiraganang あ sa tatlong hagod:

 Sa tuktok, isang pahalang na hagod mula kaliwa pakanan.
 Isang hagod na patayo at pababa na nagsisimula sa itaas at sa gitna ng naunang hagod.
 Sa ilalim, isang silo tulad ng hiraganang の.

Isinusulat ang katakanang ア sa dalawang hagod:

 Sa tuktok, isang hagod na binubuo ng isang pahalang na linya at isang maikling pahalang na linya na pababa at pakaliwa.
 Simula sa dulo ng huling hagod, isang kurbadong linya na pababa at pakaliwa.

 Mga iba pang representasyon 

 Buong representasyon sa Braille 
 あ / ア sa Brayleng Hapones あ / ア a  ああ / アー ā +あ / +ー chōon*  

 Kapag pinapahaba ang mga "-a" na pantig sa brayleng Hapones, palaging ginagamit ang chōon, tulad ng karaniwang paggamit ng katakana sa halip na magdagdag ng あ / ア.

 Pagkokodipika sa kompyuter 

Mga sanggunian

Category:Partikular na kana